“Muchjige” to‘foni sabab Filippin shimolida 120 dan ortiq baliqchi bedarak yo‘qoldi

Filippin shimoliga kuchli tropik “Muchjige” to‘foni yopirilishi oqibatida Ilokos mintaqasida kamida 121 nafar baliqchi bedarak yo‘qoldi. Bu haqda KazInform xabar bermoqda.

Favqulodda vaziyatlarni boshqarish bo‘yicha milliy kengash (NDRRMC)ning ma’lum qilishicha, 3-oktabr, shanba kuni “Muchjige” to‘foni vaqtida 23 ta baliqchilik kemasi yo‘qolgan. Ayni vaqtda, 31 nafar baliqchi qutqarib qolingan.
Avvalroq Xitoy ma’muriyati “Muchjige” to‘foni yaqinlashib kelayotgani munosabati bilan, mamlakat janubida xavfning “qizil” darajasini e’lon qilgani ma’lum bo‘lgandi.